سرگودھا ہاکی سٹیڈیم

سرگودھا آسٹروٹرف ہاکی اسٹیڈیم، ایک فیلڈ ہاکی اسٹیڈیم ہے جو سرگودھا، پنجاب، پاکستان میں واقع ہے۔ یہ بنیادی طور پر ہاکی میچوں کے لیے استعمال ہوتا ہے۔ اس کا افتتاح 11 مارچ 2013 کو ہوا تھا اور اس کا افتتاح اس وقت کے وزیر مملکت برائے پانی و بجلی تسنیم احمد قریشی نے کیا تھا۔  سرگودھا ہاکی اسٹیڈیم سرگودھا ڈسٹرکٹ ہاکی ٹیم کا گھر ہے اور نوجوانوں کو ایک قابل اعتماد پلیٹ فارم مہیا کرتا ہے۔ اسٹیڈیم مشہور میلہ منڈی گراؤنڈ سے پیدل فاصلے پر واقع ہے۔

 ٹورنامنٹس 
 آل پنجاب تیر اندازی چیمپئن شپ 2019 
آل پنجاب آرچری چیمپئن شپ 2019 سرگودھا آسٹروٹرف ہاکی اسٹیڈیم میں منعقد ہوئی۔ یہ چیمپئن شپ فیصل آباد ڈویژن کی ٹیم نے جیتی۔ ایونٹ میں سرگودھا ڈویژن کی ٹیم نے دوسری پوزیشن حاصل کی۔ اس ایونٹ کا انعقاد محکمہ کھیل پنجاب نے کیا تھا۔ کمشنر سرگودھا ڈویژن ظفر اقبال مہمان خصوصی تھے جنھوں نے کھلاڑیوں میں انعامات تقسیم کیے۔

 آل پنجاب تیر اندازی چیمپئن شپ 2020 
آل پنجاب آرچری چیمپئن شپ 2020 اگست 2020 میں سرگودھا آسٹروٹرف ہاکی اسٹیڈیم میں منعقد ہوئی تھی۔

 آل پاکستان بینظیر شہید ہاکی ٹورنامنٹ 
آل پاکستان بے نظیر شہید ہاکی ٹورنامنٹ 2013 سرگودھا آسٹروٹرف ہاکی اسٹیڈیم میں منعقد ہوا۔ 

 ٹرائلز 
ہر سال ڈسٹرکٹ ہاکی ٹیم کے انتخاب کے لیے ٹرائلز سرگودھا آسٹروٹرف ہاکی اسٹیڈیم میں ہوتے ہیں۔ منتخب امیدواران انٹر ڈسٹرکٹ ہاکی ٹورنامنٹ میں بھی حصہ لے سکتے ہیں۔

 مزید دیکھیے 
 سرگودھا کرکٹ سٹیڈیم
 میلہ منڈی گراؤنڈ
 پاکستان کے اسٹیڈیموں کی فہرست
 پاکستان میں کرکٹ کے میدانوں کی فہرست
 کراچی میں کھیلوں کے مقامات کی فہرست
 لاہور میں کھیلوں کے مقامات کی فہرست
 فیصل آباد میں کھیلوں کے مقامات کی فہرست

 حوالہ جات 

زمرہ:پاکستان کے اسٹیڈیم
زمرہ:پاکستان میں فیلڈ ہاکی کے میدان
زمرہ:پاکستان میں کھیلوں کے مقامات
زمرہ:وکی ڈیٹا پر او ایس ایم ریلیشن آئی ڈی کے بغیر انفو باکس میپ فریم
زمرہ:ویکی ڈیٹا پر موجود متناسقات

زمرہ:سرگودھا میں کھیل